《夜听捣衣诗》
魏晋·曹毗

寒兴御纨素，佳人理衣襟。冬夜清且永，皎月照堂阴。

纤手叠轻素，朗桁叩鸣砧。清风流繁节，回飙洒微吟。

嗟此往运速，悼彼幽滞心。二物感余怀，岂但声与音。

作者简介：东晋谯国（今安徽亳州）人，字辅佐。好文籍，善词赋。郡察孝廉，除郎中。迁句章令，征拜太学博士。尝著《扬都赋》。累迁尚书郎、下邳太守。以名位不至，著《对儒》以自释。官至光禄勋。